SET ปิดเช้าบวก 8 จุด ลุ้นคลายล็อกดาวน์เฟส 2 ฟากบ่ายเสี่ยงเจอแรงขายทำกำไร
SET ปิดเช้าบวก 8 จุด ลุ้นคลายล็อกดาวน์เฟส 2 ฟากบ่ายเสี่ยงเจอแรงขายทำกำไร โดยดัชนีช่วงเช้าปิดที่ระดับ 1,295.52 จุด เพิ่มขึ้น 8.22 จุด หรือ 0.64% มูลค่าการซื้อขาย 2.81 หมื่นล้านบาท
12 พ.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,295.52 จุด เพิ่มขึ้น 8.22 จุด หรือ 0.64% มูลค่าการซื้อขาย 2.81 หมื่นล้านบาท 
10 หุ้นดันดัชนีเช้านี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นได้ดีกว่าตลาดหุ้นในภูมิภาคเอเชียที่ส่วนใหญ่จะปรับตัวลง จากความกังวลจำนวนผู้ติดเชื้อไวรัสโควิด-19 ที่กลับมาเพิ่มขึ้นในเกาหลีใต้ และจีน อีกทั้งกังวลจำนวนผู้ติดเชื้อจะเพิ่มขึ้นหลังคลายล็อกดาวน์ที่ประเทศเยอรมนี, สเปน และฝรั่งเศส
สำหรับตลาดบ้านเราก็น่าจะเป็นแรงเก็งกำไรในหุ้นเป็นรายตัว และยังมีปัจจัยบวกจากการจะคลายล็อกดาวน์ ระยะ 2 ด้วย อย่างไรก็ดี ยังต้องติดตามการทยอยประกาศผลประกอบการของบริษัทจดทะเบียนงวดไตรมาส 1/63 และติดตามตัวเลขผลิตภัณฑ์มวลรวมภายในประเทศ (GDP) ของยูโรโซนในสัปดาห์นี้ด้วย
ส่วนแนวโน้มการลงทุนในช่วงบ่ายนี้ นายศราวุธ กล่าวว่า ตลาดฯมีโอกาสที่จะเผชิญแรงขายทำกำไร โดยให้แนวรับ 1,285 จุด ส่วนแนวต้าน 1,295 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
ADVANC  มูลค่าการซื้อขาย  1,597.16 ล้านบาท  ปิดที่  190.00 บาท ลดลง   3.50 บาท
BANPU   มูลค่าการซื้อขาย  1,578.50 ล้านบาท  ปิดที่    6.35 บาท เพิ่มขึ้น  0.80 บาท
PTT     มูลค่าการซื้อขาย  1,395.01 ล้านบาท  ปิดที่   36.00 บาท เพิ่มขึ้น  0.50 บาท
BAM     มูลค่าการซื้อขาย  1,367.27 ล้านบาท  ปิดที่   23.10 บาท เพิ่มขึ้น  0.30 บาท
CPALL   มูลค่าการซื้อขาย  1,062.24 ล้านบาท  ปิดที่   73.00 บาท ลดลง   1.00 บาท